NETFLIX-SARJA
Zenican vankila, Bosnia-Herzegovina.
Rapistuva entinen kommunistinen korkean turvaluokituksen vankila.
Oletko ampunut monia ihmisiä? -Kyllä.
Monia. Se ei häiritse minua.
Maa on mafian ja järjestäytyneen rikollisuuden riivaama,
ja tässä vankilassa on karmiva sekoitus erittäin vaarallisia miehiä.
Tappeleminen oli verissäni.
Asekauppiaista rikollispomoihin ja raakoihin murhaajiin.
Olen tappaja, mutta myös meillä on sydän.
Vietän viikon lukkojen takana tässä 130-vuotiaassa vankilassa,
mutta en ole ensimmäistä kertaa kalterien takana.
Nimeni on Raphael Rowe.
Minut tuomittiin Isossa-Britanniassa murhasta, jota en tehnyt,
ja sain elinkautisen ilman ehdonalaista.
Taistelin 12 pitkää vuotta puhdistaakseni nimeni.
Nyt matkustan ympäri maailmaa selvittämässä, millaista elämä on -
maailman kovimmissa vankiloissa.
Bosnia, Keski-Eurooppa.
Alle 30 vuotta sitten tämä paikka oli sotatoimialuetta.
Bosniassa näkee kaikkialla muistutuksia kauheasta konfliktista,
joka täällä tapahtui.
Kuten nämä reiät tarkka-ampujien luodeista.
Jugoslavian sosialistisen liittotasavallan romahdettua -
Bosnia julistautui itsenäiseksi,
mutta syttyi brutaali sota,
joka toi tänne taistelijoita kaikkialta alueelta.
Yli 200 000 kuoli taistelussa, murhattiin tai joutui etnisen puhdistuksen kohteeksi.
Kaksi miljoonaa pakeni maasta.
Mutta sodan kaoottisena jälkiseurauksina -
maahan tuli mafiatyylisiä ryhmiä.
Sotaa seurasi köyhyys ja epävakaus,
ja järjestäytynyt rikollisuus pääsi kukoistamaan.
Se johti suurimpiin ongelmiin, mitä Euroopassa on.
Aseiden, huumeiden ja ihmisten salakuljetukseen.
Nykyään Bosnia on Venäjän tasolla -
Euroopan pahimpana järjestäytyneen rikollisuuden maana.
Jos he jäävät kiinni, useat vaaralliset rikolliset lähetetään Zenican vankilaan.
Siellä vietän ensi viikon.
Sota tuhoaa elämiä.
Se tuo raakuutta ja vakavaa rikollisuutta.
Vankila, jonne Bosniassa suuntaan,
on paikka, jonne on teljetty maan pahimpia rikollisia.
Nämä ihmiset tunnetaan väkivallasta ja pelottelutaktiikoista,
enkä tiedä, mitä odottaa. Mutta pian se nähdään.
Zenican korkean turvatason vankilalla on pelottava maine.
Bosnian sodan jälkeen -
täällä rikottiin ihmisoikeuksia ja käytettiin jopa kidutusta.
Toivon heidän kohtelevan minua hyvin.
PÄIVÄ 1
Käänny seinää vasten. Nosta kätesi.
Teemme tunnustelutarkastuksen, mikäli sinulla on jotain kiellettyä mukanasi.
Selvä. Pane kädet alas. Käänny katsomaan minua.
Voimme mennä sisään.
Tätä tarkastusta varten sinun täytyy olla alasti.
Avaa suusi.
Nosta ja laske kieltä.
Katso vasemmalle. Katso oikealle.
Ota alusvaatteet pois.
Minulle on tehty useita ruumiintarkastuksia vankiloissa,
ja tämä on yksi nöyryyttävimmistä.
Nosta hieman sukuelimiäsi.
Selvä. Käänny ympäri.
Kyykisty.
Yskäise.
Hyvä.
Mene tuonne.
Pysähdy seinän luona.
Se oli todella tarkka prosessi.
Jouduin riisuutumaan alasti. He katsoivat pallieni alle, kyykistyin ja yskäisin.
He varmistavat tarkoin,
että vangit eivät salakuljeta mitään vankilaan.
Pysähdy.
Seis.
Pue housut ja paita.
Vangit pakotetaan pitämään univormua.
Se on tapa näyttää, että sääntöjä on noudatettava.
Eivät kovin lämpimät, mutta ainakin sain univormun.
Tule mukaani.
Rakennukset…
Vain yksi tai kaksi näyttävät uusilta,
mutta suurimmaksi osaksi -
tämä paikka on rapistunut.
Olen matkalla selliosastolle, jossa tapaan sellikumppanini ensimmäistä kertaa.
Suoraan eteenpäin. -Sydämeni takoo.
Tässä siivessä on väkivaltaisia miehiä, jotka on tuomittu aseiden,
huumeiden ja ihmisten salakuljetuksesta.
Tämä on uusi.
Jaan ehkä sellini mafiapomojen tai murhaajien kanssa.
Riisu kenkäsi.
Tule sisään.
Selvä. Minäkö?
Kyllä.
Elvis. -Elvis. Raphael.
Raphael.
Mukava tavata.
Yksi, kaksi, kolme, neljä, viisi. Onko täällä kuusi ihmistä?
Viisi. Kyllä. -Sinä mukaan lukien.
Neljä plus minä tekee viisi.
Kyllä. -Selvä.
Pedataan petisi.
Petaamme petisi heti.
Selvä.
Katso. Tältä sen kuuluu näyttää.
Selvä.
Pidä sitä siinä.
Oletko sinäkin tässä sellissä? -Olen.
Nimeni on Raphael. -Olen Eldin.
Älä puhu liikaa, kun petaamme petiä.
Tämä alle.
Tästä.
Tyyny.
Tehty.
Kiitos avusta, Elvis.
Toitko tupakkaa? Poltatko?
En.
Toitko mitään?
En.
Millainen liivi tämä on?
Mitä? Pidätkö lämpöliivistäni?
Riisunko sen sinulta?
Tämä ei ole ystävällisin mahdollinen vastaanotto.
Tykkäätkö pestä ikkunoita?
Näitä ikkunoitako? -Niin.
Anna hänelle lehti.
Vie tämä pullo hänelle.
Paikan on oltava puhdas.
Onko ongelmia? Anna mennä!
Selvä.
Tuntuu, että pyydät minua tekemään tämän,
koska haluat minun tekevän näin, et siksi, että tämä pitää tehdä.
Sinun pitää tehdä, mitä sanotaan.
Koska tämä on vankila.
Ei lastentarha.
Tietenkin.
Ovatko muut käytävän sellit samanlaisia kuin tämä?
Älä heiluta käsiäsi, kun puhut minulle.
Selvä. Minä vain elehdin paljon, kun puhun.
En salli sitä edessäni.
Miksi olet täällä?
Murhasta ja rikollisuudesta.
Oletko rikollisjärjestön pomo?
Olen.
Onko se kiva titteli? Se hymyilyttää sinua.
Vihdoin toinen sellikaverini tulee apuun.
Minulle on helpompi puhua, koska puhun englantia. Tule puhumaan minulle.
En kuullut nimeäsi. -Eldin.
Eldin. -Eldin.
Äännänkö sen oikein? Eldin. -Kyllä.
Selvä.
Tämä on sellikumppanimme Muharem.
Toinen. -Hei.
Harem. -Muharem.
Muharem. Mukava tavata sinutkin.
Miksi olet täällä?
Petoksesta, rahanpesusta ja aseiden myynnistä.
Aloin tehdä töitä EUPM:lle, Euroopan unionin poliisille.
Kolme ja puoli viikkoa ennen häitäni rattijuoppo tappoi vaimoni.
Se muutti elämäni.
En halunnut olla enää poliisi.
Halusin rikolliseksi. Pelata uhkapelejä. Halusin varastaa ja myydä aseita.
Siksi päädyin tänne.
Oletko ensi kertaa vankilassa?
En. Istuin myös vuonna 2011.
Kuinka pitkään?
Puolitoista vuotta. Aseen hallussapidosta.
Se oli automaattinen Uzi-konepistooli.
Miksi kannoit sitä mukanasi?
Minulla ei ole selitystä sille.
Eldin lupautuu näyttämään paikkoja.
Tämä on päähuone, jossa tupakoimme.
Pelaamme shakkia ja luemme lehtiä. Saamme lehden joka päivä.
Kylpyhuoneet ovat täällä.
Haistan sen. Olet varmaan immuuni hajulle.
Tässä on suihku. -Selvä.
Vessat ovat täällä.
Selvä.
Et haista sitä, minä haistan. Haju on vahva.
Haju on tosi vahva, koska seinissä on reikä ja vesi valuu alas.
Emme voi sille mitään. Rakennus on vanha.
Neljä pesuallasta.
Kuumaa ja kylmää vettä. -Kuumaa vettä on joka päivä.
Kenen vastuulla on siivota tämä?
EI TOIMI!
Joka päivä eri henkilö.
Mikään määrä siivoamista ei saa paikkaa mukavaksi.
Se on kuin suoraan 1800-luvulta.
Kuinka usein pääsette ulos liikkumaan?
Voimme kävellä kaksi tuntia ja harjoitella salilla kaksi tuntia.
Kerran aamulla ja kerran iltapäivällä. -Selvä.
Yllättävä kyllä tässä osassa vankilaa -
sellien ovia ei lukita yöksi, vaikka täällä on väkivaltaisia rikollisia.
He voivat liikkua alueella vapaasti.
Tuo on ainoa ovi, joka on lukossa.
Kello seitsemältä illalla ovi lukitaan -
ja jäätte omillenne?
Kyllä.
Aika rento järjestelmä, eikö ole?
En tunne itseäni niin lukituksi täällä.
Välillänne vallitsee kai vahva luottamus.
Ihmiset pitävät vankeja vaarallisina, armottomina ja väkivaltaisina.
"Miksi heillä on niin paljon tilaa? He varmasti tappelevat."
En väitä, etteikö tappeluja syntyisi.
Tietenkin.
Viime kuussa tappelin ja sain 15 päivää eristysselliä.
Mistä tappelit?
Se oli tyhmää. TV:stä ja kaukosäätimestä.
Menetit 15 päivää eristyssellissä.
Kyllä.
Sellissä yritän tulla toimeen paremmin pelottavan Elviksen kanssa,
joten istuudumme juttelemaan.
Et ole vankilassa ensimmäistä kertaa.
En.
Neljättä.
Neljä kertaa. -Kyllä.
Montako vuotta elämästäsi olet viettänyt vankilassa?
Noin 13 vuotta.
Olet johtanut rikollisjärjestöä.
Millaisia asioita johdit heitä tekemään?
Ryöstöjä ja pahoja väkivallantekoja.
Monia juttuja. Jos minua pyydettiin polttamaan kolme autoa,
lähetin pari tyyppiä hoitamaan asian.
Se on liiketoimi.
Joku pyysi minua satuttamaan jotakuta puolestaan,
polttamaan tämän auton tai talon -
tai tuhoamaan tämän.
Tienasitko rikoksilla?
Minulla oli paljon kaikkea.
Rahaa, hyviä autoja,
useita aseita ja paljon huumeita.
Paljon naisia ympärilläni.
Oletko ampunut monia ihmisiä?
Monia.
Monia?
Kyllä.
Miksi se on hauskaa?
Se on hauskaa, koska se ei ole minulle mitenkään epätavallista.
Se ei häiritse minua.
Kadutko mitään tekemääsi?
Olenko pahoillani?
Olen. Kerran ryöstön aikana tapahtui murha.
Sen miehen ei olisi pitänyt kuolla.
Olen pahoillani siitä.
Kun tulin tähän selliin, en tiennyt, mitä odottaa.
Elviksen ja muiden tapaaminen oli aika pelottavaa.
Hän oli rikollisjärjestön pomo ja tottunut hallitsemaan ja manipuloimaan.
Hän vaikutti epävakaalta.
Välillä tuntui, että hän hyökkää kimppuuni.
Ajattelin, että jos hän käy kurkkuuni, lyön häntä oikealla kädelläni.
Se on vankilassa selviämisen mentaliteetti.
Kun ei tiedä, kenen kanssa on tekemisissä.
Useat vangit täällä ovat tehneet väkivaltaisia mafiatyylisiä rikoksia.
Haluan tietää, tekeekö vankila mitään muuttaakseen näitä paatuneita rikollisia.
PÄIVÄ 2
On ensimmäinen aamuni Zenican vankilassa.
Elvis lähti työhönsä viideltä aamulla,
joten jään kahden Eldinin ja Muharemin kanssa.
Ilmoittaudutaan.
Onko tuo kutsu nimenhuutoon? -On.
Joka päivä puoli kahdeksalta aamulla herätys soi ja vangit kutsutaan riviin.
Se on ohi. -Siinä se?
Kyllä. Voimme mennä.
Hän ei näyttänyt edes laskevan.
Jotkut menivät töihin viideltä aamulla.
Joten hän tietää tarkalleen, montako ihmistä täällä on,
ketkä ovat töissä ja missä kukakin on.
Teetkö sinä töitä?
Ei, en voi tehdä töitä. Kerroin sen jo. Tappelin pari viikkoa sitten.
Joten sinua rangaistaan.
Kyllä. Olen C-ryhmässä.
Aivan. Olet alemmassa kategoriassa.
Saan jatkaa töitä vasta neljän kuukauden päästä.
Tai tehdä mitään muuta myönteistä.
Oikeasti? Neljä… -Kyllä.
Neljä kuukautta… -Se on rangaistukseni.
Menetit tappelemisen takia etuoikeutesi. -Ja 15 päivää eristyssellissä.
Tiedän katkerasta kokemuksesta, kuinka vaikeaa on olla 15 päivää eristyssellissä.
Jos täällä rikkoo sääntöjä, rangaistus tulee heti, ja se on ankara.
Uutena vankina aloitan puhtaalta pöydältä, ja minulla on kaikki oikeudet tallella,
joten voin tehdä töitä.
Täälläkö? -Kyllä.
Ilmoittaudun keittiöpalvekseen.
Teenkö noin? -Kaikilta puolilta.
Puhutko sinäkin englantia? -Kyllä.
Selvä.
Teitkö tämän? -Kyllä.
Näin, näetkö?
Tämä on nopeampaa.
Selvä, hyvä on.
Selvä. Koska meitä syytetään…
En ole ilahtunut nähdessäni Elviksen, entisen rikollispomon.
Et tee sitä oikein. Tee se näin.
Hän käski tekemään toisella tapaa, sinä tällä tapaa.
Näin.
Päättäkää jo.
Elvis on istunut seitsemän vuotta 20 vuoden tuomiostaan.
Vaikka hänestä huokuu uhkaava aura,
hän näyttää tulleen ahkeraksi työntekijäksi täällä.
Ja tänään hän on vähän ystävällisempi.
Tyhjennetään nämä. Ota tuo ja tuo se.
Otan kevyimmän.
Tuo toinenkin.
Selvä. Ajattelin tekeväni kevyen työn, ja nyt käsket minua tekemään raskaan työn.
Hitto, se on painava.
Oletko ollut täällä viidestä asti aamulla?
Kyllä. Olen täällä viidestä kahteentoista.
Saatko palkkaa työstä täällä?
Kyllä.
Saan sata euroa kuussa.
Se on tarpeeksi, että voin elää täällä siedettävästi.
Voimme ostaa hedelmiä,
hammastahnaa ja muuta, mitä tarvitsemme.
Miksi tykkäät tulla tänne töihin?
Haluan opiskella kokiksi.
Miksi?
Ehkä voisin ryhtyä kokiksi, kun pääsen vapaaksi.
Se on aika iso muutos aiempaan elämäntyyliisi.
Yritän sitä. Jos se onnistuu, niin onnistuu.
Ajattelin, että olisit täällä kintut pystyssä komentelemassa toisia,
mutta yllätit minut tekemällä kunnolla töitä, Elvis.
Ajattelen eri tavalla kuin ennen.
Ajattelen terveellisemmin.
Pääsin täällä työn makuun, koska en ole aiemmin tehnyt rehellistä työtä.
Olen muuttunut paljon. En ole enää sama henkilö.
Olen oppinut paljon siitä, miten täällä toimitaan,
mutta opin myös paljon Elviksestä.
Se on kiehtovaa.
Hän uskoo työn muuttaneen persoonallisuuttaan ja luonnettaan.
Elviksellä on toinenkin puoli.
Tunnen pelottavan auran hänen lähellään,
mutta hän tekee kovasti töitä. Se inspiroi häntä.
Se on positiivista.
Vuoroni keittiössä on ohi.
Kaltaiseni vangit, jotka ovat käyttäytyneet kunnolla,
pääsevät nauttimaan raittiista ilmasta.
Joka päivä saamme vähän liikuntaa,
ja sinne menen nyt.
Meillä on koripallokenttä ja jalkapallokenttä.
Heillä on aidattu painonnostohuone,
jossa on tosi vanhoja ja ruosteisia painoja.
Kaikki on vähän vanhaa,
mutta se on parempi kuin ei mitään.
Olen vaikuttunut siitä, että vangeille annetaan kannustimia käyttäytyä hyvin,
oli se sitten keittiössä työskentelyä tai kuntosalille pääsyä.
Näyttää siltä, että he yrittävät tehdä jotain,
joka tarjoaa vaihtelua tänne päätyville ihmisille.
PÄIVÄ 3
On kolmas päiväni Zenican vankilassa Bosniassa.
Haluan löytää ystävällisemmän sellikumppanini Eldinin,
mutta en näe häntä missään.
Mennään ympäri. Tule.
Yksi vartijoista kertoo, mistä saatan löytää hänet.
Pari päivää tavattuani Eldinin,
hän on joutunut taas pulaan.
Hän vaikuttaa sellaiselta henkilöltä.
Hänet on pantu eristyksiin.
Täällä saa paljon vapautta, jos käyttäytyy kunnolla,
mutta nyt näen, mitä tapahtuu, jos ei käyttäydy.
Mitä kuuluu?
Mitä tapahtui? Miksi päädyit tänne?
Vanginvartija käski minut takaisin huoneeseeni,
enkä totellut käskyä ja kieltäydyin menemästä.
Aloin kinata hänen kanssaan, ja hän pani minulle käsiraudat -
ja toi minut eristysselliin.
Minulla on suuri suu. Tykkään puhua. Puhun nopeammin kuin ajattelen.
Tämä on 14. kerta kuuden vuoden aikana, kun olen ollut eristyssellissä.
Eldinin suu on tuonut hänelle jälleen 15 päivää yksin.
Tämä on aika ankea selli.
Täällä on pöytä ja tuoli,
patja betonilaatalla…
Muuta ei ole. Tyynyjä on kaksi. Kaksi peittoa ja patja.
Ei tupakkaa. Ei mitään syötävää. Ei lehtiä. Ei mitään tekemistä.
Täällä ollaan 23 tuntia, ja sitten pääsee kävelemään ulos tunniksi.
Olet ollut täällä 14 kertaa, joten rangaistus ei toimi kohdallasi.
Täällä tulee hulluksi. En valehtele.
Tämä pahentaa asiaa. Tulen vihaisemmaksi.
Raivostun tästä ja olen vihainen kaikille. Ja kun pääsen täältä,
jatkan tyhmien asioiden tekemistä ja päädyn taas tänne.
Minut voi lukita huoneeseen,
ja olen kunnolla ehkä 15 tai 20 päivää kuussa.
Sitten jokin naksahtaa päässäni -
ja olen taas täällä ja käyttäydyn kuin aiemmin.
Onko käytöksesi takana mielestäsi jonkin mielenterveysongelma?
Kävin läpi sodan.
Yhdeksänvuotiaana olin talossa,
kun automaattiaseita kantavat tyypit hakivat isäni keskitysleirille. Ja minut.
Se vaikutti lapsuuteeni ja kaikkeen.
En halua käyttää sitä tekosyynä.
En voi jatkaa väärin tekemistä. Syytän siitä lapsuuttani.
Ihmisille on tapahtunut pahempaakin.
Joidenkin koko perhe tapettiin sodassa. Yritin vain saada sinut ymmärtämään,
miksi muutuin myönteisestä ihmisestä negatiiviseksi ihmiseksi.
Ymmärrän.
Toivottavasti alat nähdä asiat eri tavoin. -Toki.
Hauskaa päivää. -Samoin. Pidä huolta.
Teen sen.
Eldin on kokenut paljon traumoja,
enkä ole varma, että eristys on ratkaisu.
En voi kyllin painottaa sitä, kuinka tuhoavaa ihmisille on,
kun he joutuvat viettämään päiväkausia tuollaisessa tilassa yksin.
Vietin kuukausia yksin tuollaisessa eristyssellissä.
Se auta muuttamaan ihmistä.
Se tekee vihaisemmaksi ja turhautuneemmaksi.
Hän sanoo tapahtuvan juuri niin.
Haluan tietää, miten vartijat oikeuttavat ankarat toimintatavat.
Boris Soko on ollut täällä töissä 15 vuotta.
Olen ollut rennommassa ympäristössä.
Olen ollut eristyssellissä, jollaisessa heitä rangaistaan.
Mitä hyötyä siitä on?
Järjestelyn tarkoitus on,
että eristämme vangit, jotka jatkuvasti niskoittelevat -
eivätkä tottele sääntöjä.
He oppivat eristyksissä sen, että he voivat vain omalla hyvällä käytöksellään -
parantaa tilannettaan ja saada palkintoja.
Heidän pitää oppia ja ymmärtää läksy itse vankilassaoloaikanaan.
Ovatko asiat muuttuneet sinä aikana, kun olet ollut vartija?
Voin sanoa, että vankien -
on nyt paljon helpompi suorittaa tuomionsa.
Mutta meille vartijoille työnteko on vaikeampaa.
Yritämme yhdessä auttaa vankeja,
jotka ovat tehneet rikoksia ulkopuolella.
Että he kuntoutuisivat täällä ollessaan tavallisiksi lainkuuliaisiksi,
yhteiskunnan sääntöjä noudattaviksi kansalaisiksi.
Ehkä ankaran ja porkkanoilla toimivan lähestymistavan voi oikeuttaa,
jos se todella muuttaa vankeja paremmiksi.
Mutta täällä on paatuneita mafian jäseniä ja rikoksenuusijoita,
joita ei ole helppo muuttaa.
Ruoka-aikana löydän sellikaverini, jengipomo Elviksen.
Olemme paremmissa väleissä, ja syön lounaan hänen kanssaan.
Saavatko kaikki samaa, vai voivatko he valita ruokansa?
Ruoan voi valita.
Näitä metallitarjottimia ei ole enää kovin monissa paikoissa.
Ne ovat vaarallinen ase, mutta vangit täällä luottavat toisiinsa,
joten näitä tarjottimia voi vielä käyttää.
En ole nähnyt näitä oman vankila-aikani jälkeen.
Haluan tietää, miksi Elvis ryhtyi alun perin gangsteriksi.
Kuka tämä on?
Veli. -Ai, hän on veljesi.
Kyllä. -Hei.
Hei. -Hauska tavata.
Nimeni on Sami.
Sami.
Elvis ja hänen isoveljensä Sami olivat molemmat mukana rikollisjengissä.
Yritän etsiä yhdennäköisyyttä, mutta hän on teistä komeampi.
Molemmat istuvat pitkää tuomiota aseellisesta ryöstöstä ja murhasta.
Kertokaa siitä, mistä tulette.
Millainen lapsuutenne oli?
Meillä oli huono ja köyhä lapsuus.
Köyhä lapsuus.
Isämme oli Bosnia-Herzegovinan armeijassa.
Hän vammautui siellä.
Mikä on syy, jonka takia lähditte mukaan rikolliseen toimintaan?
Suurimmaksi osaksi köyhyys.
Koska maa oli sodassa,
isällämme ei ollut varaa asioihin, joita nuoret pojat ja teinit tarvitsevat.
Päätimme hankkia niitä itse ja valitsimme tämän tien.
Teimme väärin, ja yhä tänäkin päivänä kadumme seurauksia.
Syötkö nuo makkarat?
En.
Kyllä.
Ajattelin, että katsot minua ystävällisesti, mutta halusitkin ruokani.
Juotko kahvia?
Kahvia? Kyllä. -Kyllä.
Selvä, mennään.
Mennään kahville.
Kuumaa.
Kahvia ei voi juoda missä tahansa.
Yleensä kaikilla on oma paikkansa kahvinjuonnille ja syömiselle.
Tarkoitatko, että tämä on kahvinurkkauksenne?
Kyllä.
Juomme kahvia täällä.
Kerroitte siitä, miten sekaannuitte järjestäytyneeseen rikollisuuteen.
Auttakaa minua ymmärtämään, mitä se tarkoittaa.
Sodan jälkeen oli tarjolla kaikenlaista.
Kuten aseita. Aivan kuten nykyään.
Nykyään löytää myös kaikenlaisia aseita halvalla.
Perustimme kumpikin rikollisjärjestön. -Molemmat oman.
Pelottelimme heidät työskentelemään meille.
Joka päivä halusimme enemmän ja enemmän.
Lopulta siihen upposi aina syvemmälle ja syvemmälle.
Mikään ei riittänyt. Sitä kutsutaan ahneudeksi.
Kuinka paljon vankila on muuttanut sinua, Sami?
Todella paljon.
Toimin ennen impulsiivisesti,
mutta ajattelen nyt eri tavoin. Että teoilla on seurauksensa.
Ennen rakastin tappelemista. Se oli verissäni.
Nyt tiedän, että joka tappelu tarkoittaa rangaistusta.
Nyt ajattelen asioita ennen kuin teen mitään.
Kaksi kiinnostavaa, avointa persoonaa.
Heidän elämänsä on täällä käydyn sodan perintöä,
koska he pääsivät käsiksi aseisiin ja he käyttivät niitä tehdäkseen ryöstöjä.
Aika vankilassa on ollut heille itsetutkiskelun aikaa,
ja nyt he sanovat, etteivät ole enää niitä miehiä, joita ihmiset pelkäsivät.
PÄIVÄ 5
Hyvän käytöksen suurin palkinto Zenicassa -
on saada siirto vankilan osaan,
joka ei ole yhtään vankilamainen. Sinne suuntaan tänä aamuna.
Jotkut kuvaisivat tätä avovankilaksi.
Täältä voi nähdä autoja, jalankulkijoita -
ja ihmisten asuntoja. Tässä osassa vankilaa yhä yhteys ulkomaailmaan.
Tänne avoimeen paikkaan pääsee sääntöjä seuraamalla,
ja vapaus koittaa pian.
Siksi tämä on täydellinen paikka arvioida, muuttaako vankila vangit lopullisesti.
Hei.
Hei. Olen Raphael.
Mikä nimesi on? -Mirza.
Mirza. Onko tämä kuntosali?
Voiko tätä käyttää kuka vain?
Kaikki täällä voivat käyttää salia.
Tule.
Sinä ja minä?
Jos häviät, saat maksaa kahvin.
Mirza oli mafiatyyppisen rikollisjärjestön jäsen,
ja hänet tuomittiin useista rikoksista,
mutta hänet vapautetaan pian takaisin kaduille.
Tämä on mukavaa ja rentouttavaa.
Kaikilla täällä on mukavaa.
Täällä on puhdasta ja siistiä. Kaikki ovat hyviä tyyppejä.
He harrastavat urheilua, tekevät töitä ja heillä on perheensä.
Tämä on kuin paratiisi.
Miten ansaitsit paikan täällä?
Käyttäydyin hyvin. Tein töitä.
Tämä on paras paikka, mutta pitää olla älykäs.
Vankilassa on tapeltava.
Mutta vähitellen ihminen tajuaa, että täällä on parempi kuin eristyksissä -
ja hän rauhoittuu.
Kun olet lopettanut, saanko nähdä, missä nukut? Sellisi.
Sopii. -Näytä.
Selvä. Vaihdan vaatteita.
Hän on iso kaveri.
En koe itseäni uhatuksi. Hän vaikuttaa ystävälliseltä.
Selvä.
Tätä tietä.
Miten menee? Uusi kämppikseni tuli.
Kiva näköala, eikö ole?
On.
Selvä. Kiitos.
VIP!
VIP.
Tässä.
Kiinnostavaa.
Teitä on siis kaksi tässä huoneessa?
Minulla oli kämppis,
mutta hän teki virheen ja hänet potkittiin pois.
Vankeja valvotaan täällä yhä tarkasti,
eivätkä he saa tehdä mitään väärin, jos haluavat jäädä tänne.
Mirza on seurannut sääntöjä tarkasti.
Mutta onko hän muuttunut todella?
Kerro etuoikeuksistasi.
Esimerkiksi -
kuukaudessa voin olla viisi päivää vapaana,
jotta he näkevät, olenko valmis vapautumaan.
Se on suuri etuoikeus.
Niiden viiden päivän jälkeen varon, etten tee mitään tyhmää.
Kerro, minkä takia olet vankilassa. Liittyikö se huumeisiin tai ryöstöihin?
Ei huumeisiin.
Ei koskaan huumeisiin.
Selvä. Ei huumeita.
Rahankiristystä vain.
Vähän rahankiritystä.
Suojelin ihmisiä, että heihin ei kosketa.
Kun he eivät suostuneet, tein mitä vain, jotta he hyväksyivät tarjouksen.
Useat näistä teoista…
Joistain sain tuomion, joistain en.
Olen, kuka olen.
Voinko kertoa, mikä auttoi minua eniten vankilassa?
Tämä voi auttaa.
Koraani.
Rakas Allah, Koraani, islam.
Kun pääsen ulos, menen Eurooppaan,
koska Bosnia on köyhä.
Täällä ei ole rahaa.
Eurooppa on täynnä rahaa, joten saan enemmän rahaa.
Mitä teet saadaksesi rahaa?
Samaa kuin ennen.
Sellaista elämä on. Niin päätin elää ja niin jatkan.
En muutu koskaan.
Miksi myönnät sen minulle?
Koska olen rehellinen. En ole kuin muut pelkurit.
Olen katujen kasvatti.
Vankila ei muuttanut minua. Se voi vain pahentaa minua.
Hänellä on aika vaihteleva persoonallisuus.
Hän sanoo jatkavansa samaa elämäntyyliä, kun pääsee ulos.
Joillekin voi antaa vaikka kuinka paljon kuntoutumisohjelmia,
mutta he eivät muutu ennen kuin ovat valmiita muuttumaan.
PÄIVÄ 6
On viimeinen päiväni Zenican vankilassa.
Täällä on useita tappajia,
mutta ennen lähtöäni minut on kutsuttu tapaamaan kaikkein pahamaineisin vanki.
Minut johdatetaan vankilan suljetuimmalle alueelle.
Täällä ovat vangit, jotka…
Vangit ovat täällä oman turvallisuutensa tai toisten vankien turvallisuuden takia.
Miestä, jonka tapaan -
pidetään erittäin vaarallisena,
ja hän on tehnyt niin kauheita rikoksia,
että minua pelottaa vähän.
Hei.
Jasminko?
Kyllä.
Niinkö? Raphael.
Mukava tavata.
Jasminko Jašarević sai yhden pisimmistä tuomioista,
joita Bosnian tuomioistuin on koskaan langettanut.
Bosniassa ei saa elinkautista, mutta hän sai 42 vuoden tuomion.
Hän on istunut niistä 16.
Mitä rikoksia teit?
Murhia.
Yhden murhan tein vuonna 2000.
Ja toiset kaksi…
Toinen tapahtui vuonna 2003 ja kolmas vuonna 2004.
Montako ihmistä olet tappanut?
Neljä.
Kaksi tapoin rahan takia, muuta en voi sanoa.
Yksi rikoksista oli 71-vuotiaan naisen raaka murha.
Nainen tapettiin kotonaan korujen ja rahan takia.
Jašarevićin rikokset tapahtuivat heti Bosnian sodan jälkeisinä vuosina.
Hän jopa liittyi kansainvälisiin rauhanturvajoukkoihin,
joita täällä silloin oli.
Mutta rauhan turvaamisen sijaan hän murhasi yhä uudestaan rahan takia.
Oliko vuonna 2000 tekemäsi murha yhteydessä rooliisi rauhanturvaajana?
Se mies oli…
Hän oli sotakirjeenvaihtaja.
Kaksi ihmistä palkkasi minut anastamaan kuvamateriaalia henkilöltä,
jonka päädyin tappamaan.
Kerro, kuka Jasminko on. Muuta kuin tuomittu rikollinen.
Olin virkamies.
Valitsin rikollisen polun, se oli virheeni.
En ole vaarallinen. En ole väkivaltainen.
Olen tappaja, mutta meilläkin on sydämet.
Olen lihaa ja verta kuten sinäkin.
Tappamillasi ihmisillä oli perheet, jotka rakastivat heitä.
Miten ihmiset voivat ymmärtää tuon?
Tein murhat. Tiedän, ettei kukaan tai mikään voi korvata -
tappamaani perheenjäsentä.
Vaikka saisin kuolemanrangaistuksen,
he eivät saisi tappamiani ihmisiä takaisin.
Istut todella pitkää tuomiota.
Uskotko, että pääset koskaan vapaaksi?
Sanotaan, että…
Parin tai kolmen vuoden päästä olen istunut puolet tuomiostani.
Toivon…
Toivon olevani terve ja pysyväni selväjärkisenä,
kun pääsen vapaaksi.
Voin tavallaan ymmärtää, miksi useat tapaamani henkilöt tekivät rikoksia.
Ne saattoivat johtua sodasta tai köyhyydestä.
Mutta en voi ymmärtää neljää ihmistä tappanutta miestä.
Ehkä hän on sellainen, jota ei pitäisi koskaan vapauttaa.
Ennen lähtöäni Zenican vankilasta kysyn vankilanjohtaja Redzo Kahricilta,
kuinka hän uskoo osin rennon ja osin erittäin ankaran johtamistapansa -
muuttavan rikollisia paremmiksi.
Tapaan hänet vankilan upouudessa osassa,
jonne jotkut vangeista pian siirretään.
Ainoa päämääräni on luoda luottamusta suhteessa vankeihin.
Vankilan päätehtävä, jonka olemme saavuttaneet,
on muuttaa vankien elämä.
Kun vankeihin luottaa,
suurin osa heistä pitää sanansa paremmin -
kuin tavalliset ihmiset ulkopuolella.
Ne, jotka luovat ongelmia eivätkä kunnioita sääntöjä…
Jos he eivät auta itse itseään, johtokaan ei voi auttaa.
Kuinka hyvin vankila on onnistunut estämään rikosten uusimisia?
Toisin sanoen, kuinka useat vangit palaavat takaisin vankilaan?
Havaintojeni mukaan suurin osa vangeista,
jotka pääsevät ehdonalaiseen,
häpeävät palata vankilaan.
Tullakseen rehellisiksi heidän on unohdettava pahat tekonsa.
Se on vaikeaa, mutta yhä useampi vanki,
joka haluaa ajatella niin, muuttuu myönteiseen suuntaan.
Kun lähden Zenican Vankilasta, Eldin on yhä eristyssellissä.
Toivon hänen pääsevän eroon käytöksensä tuhoisasta noidankehästä.
Elvis ja hänen veljensä Sami joutuvat istumaan vielä monta vuotta,
ennen kuin voivat testata, ovatko he todella muuttuneet.
Näiden muurien takana tapasin Bosnian vaarallisimpia rikollisia.
Ei ole helppoa motivoida heitä muuttamaan tapojaan,
mutta Zenican vankila tekee parhaansa parantaakseen asioita.
Mutta ottaen huomioon tämän maan monimutkaiset ongelmat,
on rajallista, kuinka paljoon he pystyvät.
Tekstitys: Merja Pohjola